जान कुमार सानू बोले- करियर में पिता का कोई रोल नहीं; मां ही मेरे लिए सब कुछ
Bollywood Latest News And Gossips - Singer Jaan Kumar Sanu Speaks About His Father. जान कुमार सानू ने एक रिसेंट इंटरव्यू में कहा है कि अगर उनके पिता कुमार सानू ने उनकी थोड़ी भी हेल्प की होतीतो आज वो भी सफलता के मुकाम पर खड़े होते
जान कुमार सानू ने एक रिसेंट इंटरव्यू में कहा है कि अगर उनके पिता कुमार सानू ने उनकी थोड़ी भी हेल्प की होती तो आज वो भी सफलता के मुकाम पर खड़े होते। जान बिग बॉस 14 में नजर आए थे। वहीं से उनको पॉपुलैरिटी मिली थी। शो में भी उनका यही कहना था कि उनके जीवन और करियर में पिता कुमार सानू का कोई रोल नहीं रहा है।
6 साल का था तभी मां-बाप अलग हो गए थे-जान
जान कुमार सानू ने ईटाइम्स को दिए इंटरव्यू में अपना दर्द जाहिर किया है। उन्होंने कहा, ‘मेरे पिता ने मेरे लिए काम खोजने में कभी मदद नहीं की। जब मैं 6 साल का था तभी मेरे मां-बाप अलग हो गए थे। मुझे काफी बाद में अपने पिता के बारे में पता चला। अगर उन्होंने करियर में थोड़ी भी हेल्प की होती तो आज मैं भी इंडस्ट्री के बड़े नामों में से एक होता।’
पिता का रोल भी मां ने ही निभाया है
जान ने आगे कहा, 'मेरे लिए मेरी मां ही सब कुछ हैं। पिता का रोल भी उन्हीं ने निभाया है। कुछ चीजें ऐसी हैं जो आदमी अपने पिता से ही शेयर करना चाहता है,लेकिन दुर्भाग्य से मेरे साथ ऐसा नहीं है।
मेरे पास पिता से जुड़ी कोई याद नहीं है। मुझे बाद में पता चला कि उनका प्रोफेशन क्या है। अब इसे या सौभाग्य समझिए या दुर्भाग्य, लेकिन मैंने भी वही रास्ता चुना है। देखते है, मेरे साथ क्या होता है।
'अब पिता से कोई शिकायत नहीं, सब कुछ ऊपर वाला करेगा'
जान का कहना है कि अब उन्हें अपने पिता कुमार सानू से कोई शिकायत नहीं है। मुझे भगवान पर भरोसा है, देखता हू कि वो मेरे लिए क्या करते हैं। हालांकि जान भले ही ये कह रहे हो कि उनके पिता ने उनकी कोई हेल्प नहीं की है, लेकिन कुमार सानू अक्सर ये कहते रहते हैं कि उन्होंने जान के लिए मुकेश भट्ट और रमेश तौरानी जैसे फिल्म मेकर्स से बात की थी।
कुमार सानू का बेटा होने से हुआ नुकसान
जान कुमार सानू बिग बॉस 14 में नजर आए थे। इसी शो से उन्हें सुर्खियां मिली थी। हालांकि शो से निकलने के बाद उन्होंने और अधिक कठिनाइयों का सामना करना पड़ा क्योंकि वो कुमार सानू के बेटे थे।
शो से निकलने के बाद उन्होंने कहा कि लोगों को लगता है कि मैं चांदी की चम्मच लेकर पैदा हुआ हूं और मेरे पास बहुत आसानी से काम आ जाता होगा। लेकिन, ऐसा नहीं है। जब लोग सुनते हैं कि मैं कुमार सानू का बेटा हूं तो वो मुझसे कन्नी काटने लगते हैं। वो सोचते हैं कि मेरे पास तो पहले से ही सब कुछ होगा, मुझे काम करने की क्या जरूरत है।
तलाक के वक्त प्रेग्नेंट थी जान की मां रीता
कुमार सानू ने 80 के दशक में रीता भट्टाचार्या से शादी की थी। उनके तीन बच्चे हुए, जान भी उन्ही तीनों में से एक हैं। 1994 में कुमार सानू और रीता का तलाक हो गया। उस वक्त रीता 6 महीने की प्रेग्नेंट थीं। कुमार ने रीता से तलाक लेकर सलोनी साहू से शादी की थी। बाद में सलोनी और कुमार की दो बेटियां हुईं।